**Cântec de toamnă**

*Doina Bezea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Toamna-ntoarse obrazul de prin cetini, arsă,

palmele-i de humă cară-n brațe mirii

umbrele-i de aur strâng pământu-n coasă

ceruind sub frunze moartea-n cartea firii.

Munți-și pun năframa coaptelor fecioare

ascunzând năvodul gerului prin spini

flori de colț nuntesc peste-a toamnei zare

adunând în scorburi colbul din ruini.

Blând, izvorul șterge umbra vechi-i coase

rătăcind prin suflet ca un cântec lin

umbrele tăcerii șterg priviri duioase

adâncind natura într-un somn divin.

Cerul strânge-n bucium doina-n fir de ie

odihnind suflarea îngerilor mii

epoleții toamnei țes pe cruci de glie

cântecul acesta, mir de păpădii!

Autor Doina Bezea